    Nígbà tí mo mọ̀ pé gbogbo wọ́n ti lọ tán pátápátá mo wí fún àwọn ẹlẹgbẹ́ mi kí wọ́n sọ̀ kalẹ̀ kí wọ́n dúró dè mí, lẹ́yìn náà mo yà sí inú igbó ní apa ọ̀tún mi, nígbà tí mo dé ọ̀hún, mo ké pe Olódùmarè pé kí ó jọ̀wọ́ ṣe alátìlẹ́yìn wa bí a ti ń lọ, mo ra ọwọ sí ojú ọ̀run mo sì wí fún Olódùmarè pé, Ṣìgìdì kò lágbára níwájú Ọlọ́run, Àǹjọ̀nnú kò gbọdọ fi ọwọ pa ìdà Ẹlẹ́dàá lójú, ọgbọ́n orí ẹni kò tó gba nì là láìfi ti Ọlọ́run ọba si i. Mo bẹ Ẹlẹ́dàá mi pé bí ti jẹ́ aṣáájú àwọn ọdẹ wọ̀n-ọnnì, kí ó jẹ́ kí n jẹ́ aṣáájú rere. Mo bẹ Olódùmarè kí ó jẹ́ kí n mọ ipò mi láàrin àwọn ọdẹ wọ̀n-ọnnì ki n lè máa ṣe sí Olúkúlùkù bí mo ti fẹ́ kí o ṣe sí mi.
    Nigba ti mo mo pe gbogbo won ti lo tan patapata mo wi fun awon elegbe mi ki won so kale ki won duro de mi, leyin naa mo ya si inu igbo ni apa otun mi, nigba ti mo de ohun, mo ke pe Olodumare pe ki o jowo se alatileyin wa bi a ti n lo, mo ra owo si oju orun mo si wi fun Olodumare pe, Sigidi ko lagbara niwaju Olorun, Anjonnu ko gbodo fi owo pa ida Eledaa loju, ogbon ori eni ko to gba ni la laifi ti Olorun oba si i. Mo be Eledaa mi pe bi ti je asaaju awon ode won-onni, ki o je ki n je asaaju rere. Mo be Olodumare ki o je ki n mo ipo mi laarin awon ode won-onni ki n le maa se si Olukuluku bi mo ti fe ki o se si mi.